|  |
| --- |
| Protokoll |
| Projekt | Liivi lahe meretuulepargi elektriühenduste REP  |
| Teema | Liivi lahe meretuulepargi elektriühenduste REP juhtrühma koosolek  |
| Kuupäev | 20.06.2023 kell 13.30-14.30 |
| Asukoht | MS Teams |
| Juhataja/ moderaator | Anne Martin (Rahandusministeerium) |
| Protokollija | Anni Konsap (Skepast&Puhkim OÜ) |

Osalejad: *eraldi lehel*

Teemad:

1. **Planeeringu ajakava tutvustus**
2. **Juhtrühmalt laekunud ettepanekute tutvustus**
3. **Edasised tegevused ja ajakava**
4. **Kokkuvõte vahepealsest tegevusest**

Anne Martin tutvustas eelmise juhtrühma järgselt toimunut:

* Kohtumised KOVidega planeeringust ülevaate andmiseks ning esitatud ettepanekute põgus tutvustus - näiteks peamised vajadused elektriliini kavandamisel.
* Kohtumised Eleringiga tehnilistes küsimustes. Muuhulgas on arutatud mastiridade arvu - räägime planeeringus kahest mastireast, mis määravad ka koridori laiuse, mida planeeringus käsitletakse.
* Töö kodulehega, mis peaks valmima juuni lõpus, hiljemalt juulis.
* Artiklid meedias planeeringuga kavandatava tutvustamiseks, inimeste informeerimiseks.
1. **Juhtrühmalt laekunud ettepanekute tutvustus**

Lähteseisukohtadele ja KSH programmile on tänaseks esitanud ettepanekuid Maa-Amet, Keskkonnaamet, Keskkonnaministeerium, Tarbijakaitse ja Tehnilise järelevalve amet, Päästeamet. Kohtumisel räägiti üle sisu muutmist puudutavad ettepanekud, sõnastusparandused ja väiksemad täiendused viiakse sisse, need arutelu ei vaja.

* **Keskkonnaamet**

**Ettepanek:** Asukohavaliku täpsusaste ja detailse lahenduse koostamine või sellest loobumine vajab täpsustamist.

Konsultant selgitas, et asukohavaliku etapis viiakse läbi eelhindamine, et selgitada välja, kas mõju Naturale on võimalik välistada või mitte. Kui mõjusid ei tuvastata, on võimalik detailse lahenduse koostamisest loobuda.

**Ettepanek:** Milline on uuringute täpsusaste?

Konsultant selgitas, et eelistatud alternatiividele viiakse läbi täpsemad uuringud. Esmalt tuleb need aga visandada. Alternatiivide visandamise järel koostatakse vastavalt lähteseisukohtade ja KSH programmi dokumendile eksperthinnangud. Eelvaliku etapis ei ole kavas välitöödega uuringuid. Välitöödega uuringud viiakse läbi kas detailse lahenduse või projekteerimise etapis. Mitmed merd puudutavad uuringud kokku 23 viiakse läbi Liivi lahe meretuulepargi hoonestusloa KMH menetluses

**Ettepanek:** Koosmõjude hindamiseks teha eraldi peatükk.

Konsultant selgitas, et seda tehakse.

**Ettepanek:** Lähtuda töö koostamisel uuendatud kliimamõjude hindamise juhendist.

Konsultant selgitas, et sellega arvestatakse, kui juhendi täiendamine töö teostamise käigus aset leiab ja juhend on arvestamiseks valmis.

**Ettepanek:** Täiendada ekspertrühma kvalifikatsiooninõudeid.

Konsultant selgitas, et nendega arvestatakse.

Kuivõrd Keskkonnaameti esindajad kohtumisel ei osalenud, siis lepiti kokku, et Rahandusministeeriumi eestvõttel lepitakse nendega tõstatatud küsimuste aruteluks kokku eraldi kohtumine esimesel võimalusel.

* **Keskkonnaministeerium**

**Küsimus:** Miks ei ole merealaga seotud kriteeriume aluskriteeriumide hulgas.

Konsultant selgitas, et suur osa merealast on kaetud meretuulepargi KMH-ga, kust tuleneb informatsioon ka antud planeeringusse. Seetõttu ei ole vajadus neid eraldi välja tuua.

**Ettepanek:** Käsitleda mõjusid põhjaveele.

Konsultant selgitas, et KSH ekspertide hinnangul puudub antud planeeringu elluviimisel mõju põhjaveele, mistõttu ei ole selle hindamine eraldi vajalik.

* **TTJA**

**Ettepanek:** Utilitase hoonestusloa ala korrigeerida ja Utilitase osalust käesolevas protsessis täpsustada.
Konsultant selgitas, et Utilitas oli algselt protsessiga hõlmatud, kuid nad otsustasid mitte jätkata. Utilitase alad on seetõttu planeeringualast välja jäetud ning vastavalt korrigeeritakse ka lähteseisukohtade ning KSH programmi dokumenti.

* **Päästeamet**

**Ettepanek:** Käsitleda elektrirajatiste õnnetusi ja nendega seotud keskkonnamõju.

Konsultant selgitas, et lähteseisukohtade punktis 5.3. on vastava pädevuseksperdi kaasamine välja toodud ning asukohavaliku etapis tuleb õnnetusohuga tegeleda. Kõiki võimalikke ohujuhtumeid kindlasti ei analüüsita, vaid avariijuhtumitel tuleb lähtuda nt hädaolukorra vms seaduses toodust.

**Täiendavad küsimused ja ettepanekud juhtrühma koosolekult:**

* Tiit Harjak - Õhuliinide spetsiifika tõttu on 140 m laiuses trassikoridoris asukohavalik juba vägagi detailne. Nurgamastide asukoht on paigas ju siis 10 m täpsusega?
* Jüri Hion selgitas, et tõepoolest, juba asukohavaliku etapis läheb töö päris täpseks ning see täpsusaste on nii Eleringile kui ka KOVidele sobiv.
* Täiendavalt selgitati sobivaima trassikoridori valiku protsessi. Arutelu tulemusel jõuti järeldusele, et protsessikirjeldus vajab lähteseisukohtades lihtsustamist.
* Täiendavalt arutati KSH täpsusastet - kas mõjuhindamine viiakse läbi sobivaimale alternatiivile või kõigile visandatud alternatiividele. Seda küsimust täpsustatakse Keskkonnaametiga.
* PPA palus nende pädevusvaldkonda jätta üksnes SAR-i teemad ehk otsingud ja pääste. Mereala jälgimisseadmete töövõime eest vastutab täna Kaitsevägi.
1. **Edasised tegevused ja ajakava**

Anne Martin tutvustas järgmisi samme planeerimisprotsessis:

* Hiljemalt juulis valmib planeeringu veebileht.
* Materjalide avalik väljapanek toimub 15.08-14.09.
* Avalikud arutelud toimuvad vahemikus 29.09-06.10.
* Pärast avalikke arutelusid toimub täiendav juhtrühma koosolek, kus tutvustatakse avalikustamise tulemusi.
* Lähteseisukohad ja mõjude hindamise programm peaksid valmima novembri alguses.